મોદીએ લોકસભા ચૂંટણીમાં સાતેય બેઠકો પર વિજય અપાવવા માટે દિલ્હીની જનતાનો આભાર વ્યક્ત કરતા એકવાર ફરી ભાજપને જીત અપાવવાની અપીલ કરી. મોદીએ જણાવ્યું કે આ વખતે દિલ્હી ચૂંટણીમાં કિરણ બેદીના નેતૃત્વમાં ભાજપાને જીત મળશે. દિલ્હીને દુનિયાના અલગ અલગ દેશોની રાજધાનીનો માહોલ જોઇએ, વિકાસની જવાબદારી મારે નિભાવવાની છે. મોદીએ જણાવ્યું કે આપણે મળીને દેશની રાજધાનીને નવી ઊંચાઇઓ પર લઇ જવા માંગીએ છીએ.